Noragas
Noragas – įrankis, skirtas atpjauti dirvos sluoksnį iš apačios ir nukreipti ją verstuvui. Noragų ašmenys su plūgo judėjimo kryptimi sudaro smailų kampą. Su vagos dugnu noragas sudaro 25-30° kampą. Todėl ariant, norago ašmenys gerai perpjauna dirvos daleles bei augalų liekanas. Ariant noragams tenka apie 50 % visos plūgo traukos jėgos, todėl jie greit dyla. Kad noragai mažiau diltų, jų ašmenys grūdinami arba aplydomi kietlydiniais.